Pompierii intervin, marţi, 7 mai, la un incendiu produs în Sectorul 2 al Capitalei. Acesta se manifestă cu degajări mari de fum. Arde o locuinţă şi acoperişul celei de-a doua. Un om a murit.
”Intervenim pentru stingerea unui incendiu produs la o locuinta, situata pe str. Culea Nicolae din Sectorul 2. Incendiul se manifestă cu degajări mari de fum la o locuinţă tip parter şi la acoperişul celei de-a doua, pe o suprafaţă de aproximativ 150 mp”, anunţă ISU Bucureşti-Ilfov.
Sursa citată a rpecizat că, până în acest moment, nu sunt victime, în continuare se fac verificări în spaţiile interioare în vederea identificării eventualelor persoane surprinse.
Intervin 8 autospeciale de stingere, 1 autospecială de intervenţie şi salvare de la înălţime, 1 autospecială de decarcerare şi 2 ambulanţe SMURD.
”În urma verificărilor efectuate în spatiile interioare, a fost extrasă o victimă decedată”, a transmis ISU Bucureşti-Ilfov.